ddrg/super_eurlex huggingface dataset:
Oficiālais Vēstnesis L 144 , 16/06/1993 Lpp. 0025 - 0025

Speciālizdevums somu valodā: Nodaļa 3 Sējums 50 Lpp. 0027

Speciālizdevums zviedru valodā: Nodaļa 3 Sējums 50 Lpp. 0027



Komisijas Lēmums (1993. gada 1. jūnijs), ar kuru nosaka atkāpes no to robežkontroles punktu apstiprināšanas nosacījumiem, kas atrodas ostās, kurās izkrauj zivis (93/352/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterinārās pārbaudes organizēšanu produktiem, ko ieved Kopienā no trešām valstīm [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 18. panta 4. punktu, tā kā robežkontroles punktiem jāatbilst vispārīgām prasībām, kas noteiktas Direktīvā 90/675/EEK; tā kā ar Komisijas Lēmumu 92/525/EEK [3] ir noteikti papildu nosacījumi, kas vajadzīgi minēto robežkontroles punktu apstiprināšanai; tā kā saistībā ar zivju izkraušanu ostās jāņem vērā atkāpe no dažiem noteikumiem, kas attiecas uz robežkontroles punktiem un personālu, kurš atbild par pārbaužu organizēšanu; tā kā šajā sakarībā, paredzot to robežkontroles punktu apstiprināšanas nosacījumus, kas atrodas ostās, kurās izkrauj zivis, ir lietderīgi ņemt vērā veselības prasības zvejniecības produktu ražošanai un laišanai tirgū, kas noteiktas Padomes Direktīvā 91/493/EEK [4]; tā kā dalībvalstu kompetentajām iestādēm jābūt tiesīgām iecelt par zivju pārbaudi atbildīgus valsts pilnvarotus pārstāvjus, kuriem jābūt vajadzīgajām prasmēm veikt šāda veida pārbaudes; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Dalībvalsts kompetentā iestāde ieceļ īpaši sagatavotu valsts pilnvarotu pārstāvi, kurš atbild par zivju pārbaužu veikšanu robežkontroles punktos, kas atrodas ostās, kurās izkrauj zivis. Kompetentā iestāde informē pārējās dalībvalstis un Komisiju. 2. pants Atkāpjoties no Lēmuma 92/525/EEK pielikuma 2. punkta, zivju izcelšana un izkraušana jāveic saskaņā ar Direktīvas 91/493/EEK pielikuma II nodaļas 2. punktu. 3. pants Šis lēmums ir adresēts dalībvalstīm. Briselē, 1993. gada 1. jūnijā Komisijas vārdā — Komisijas loceklis René Steichen [1] OV L 373, 31.12.1990., 1. lpp. [2] OV L 62, 15.3.1993., 49. lpp. [3] OV L 331, 17.11.1992., 16. lpp. [4] OV L 268, 24.9.1991., 15. lpp. --------------------------------------------------
Oficiālais Vēstnesis L 263 , 22/10/1993 Lpp. 0051 - 0051

Speciālizdevums somu valodā: Nodaļa 15 Sējums 13 Lpp. 0049

Speciālizdevums zviedru valodā: Nodaļa 15 Sējums 13 Lpp. 0049



Padomes Lēmums (1993. gada 18. oktobris), ar ko apstiprina dažus grozījumus Nolīgumā par sadarbību cīņā pret Ziemeļjūras piesārņojumu ar naftu un citām kaitīgām vielām (Bonnas nolīgums) (93/540/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 130.s pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā 1984. gada 28. jūnijā Padome ar Lēmumu 84/358/EEK [4] apstiprināja 1983. gada 13. septembrī Bonnā parakstīto Nolīgumu par sadarbību cīņā pret Ziemeļjūras piesārņojumu ar naftu un citām kaitīgām vielām; tā kā pirmajā tikšanās reizē Bonnā no 1989. gada 19. līdz 22. septembrim nolīguma līgumslēdzējas puses vienojās par dažiem grozījumiem, lai iekļautu nolīgumā noteikumus par piesārņojuma novērošanas darbībām, tā nodrošinot Ziemeļjūras aizsardzībai veltītajā Otrajā starptautiskajā konferencē, kas notika Londonā 1987. gada 24. un 25. novembrī, pieņemtās ministru deklarācijas 45. līdz 50. panta īstenošanu; tā kā līgumslēdzējas puses nolēma arī grozīt Skagerrak robežas zonu, kā noteikts nolīguma 2. panta a) apakšpunktā; tā kā grozījumi saskaņā ar nolīguma 16. panta 2. punktu var stāties spēkā tikai pēc tam, kad tos ir apstiprinājušas visas līgumslēdzējas puses, IR PIEŅĒMUSI ŠĀDU LĒMUMU. 1. pants Ar šo Eiropas Ekonomikas kopienas vārdā tiek apstiprināti grozījumi Nolīgumā par sadarbību cīņā pret Ziemeļjūras piesārņojumu ar naftu un citām kaitīgām vielām (Bonnas nolīgums), ko līgumslēdzējas puses pieņēma pirmajā tikšanās reizē Bonnā no 1989. gada 19. līdz 22. septembrim. Lēmuma teksts, kas attiecas uz šiem grozījumiem, ir pievienots šim lēmumam. 2. pants Padomes priekšsēdētājs Eiropas Ekonomikas kopienas vārdā dara zināmu depozitārei valdībai, kas minēta nolīguma 16. panta 2. punktā, par apstiprināšanas dokumenta pieņemšanu. Luksemburgā, 1993. gada 18. oktobrī Padomes vārdā — priekšsēdētājs A. Bourgeois [1] OV C 114, 5.5.1992., 13. lpp. [2] OV C 42, 15.2.1993., 36. lpp. [3] OV C 287, 4.11.1992., 1. lpp. [4] OV L 188, 16.7.1984., 7. lpp. --------------------------------------------------
Oficiālais Vēstnesis L 276 , 09/11/1993 Lpp. 0013 - 0014

Speciālizdevums somu valodā: Nodaļa 9 Sējums 2 Lpp. 0143

Speciālizdevums zviedru valodā: Nodaļa 9 Sējums 2 Lpp. 0143



Komisijas lēmums (1993. gada 4. oktobris), ar ko nosaka atšķirības starp "citiem ar ražošanu saistītiem nodokļiem" un "starppatēriņu" 1. panta īstenošanai Padomes Direktīvā 89/130/EEK, Euratom par to, kā saskaņot nacionālā kopprodukta noteikšanu pēc tirgus cenām (93/570/EEK, Euratom) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes Direktīvu 89/130/EEK, Euratom (1989. gada 13. februāris) par to, kā saskaņot nacionālā kopprodukta noteikšanu pēc tirgus cenām [1], un jo īpaši tās 1. pantu, tā kā, lai noteiktu nacionālo kopproduktu tirgus cenās (NKP tc), ievērojot Direktīvas 89/130/EEK, Euratom 1. pantu, jānoskaidro atšķirības starp citu ar ražošanu saistītu nodokļu maksāšanu un pakalpojumu pirkšanu starppatēriņā, kas izmantots Eiropas Integrēto tautsaimniecības pārskatu sistēmā; tā kā šajā direktīvā paredzētie pasākumi saskan ar atzinumu, ko sniegusi ar Direktīvas 89/130/EEK, Euratom 6. pantu izveidotā komiteja, IR PIEŅĒMUSI ŠO LĒMUMU. 1. pants Direktīvas 89/130/EEK, Euratom 1. panta īstenošanai vajadzīgie noteikumi par atšķirības noskaidrošanu starp citiem ar ražošanu saistītiem nodokļiem un pakalpojumu pirkšanu starppatēriņā paredzēti pielikumā. 2. pants Šis lēmums ir adresēts dalībvalstīm. Briselē, 1993. gada 4. oktobrī Komisijas vārdā — priekšsēdētāja vietnieks Henning Christophersen [1] OV L 49, 21.2.1989., 26. lpp. -------------------------------------------------- PIELIKUMS Turpmāk minēto paskaidrojumu mērķis ir Padomes Direktīvas 89/130/EEK, Euratom 1. panta piemērošanas vajadzībām izskaidrot minētās direktīvas 2. pantu attiecībā uz starppatēriņa (P 20) un citu ar ražošanu saistīto nodokļu (R 222) definīcijām. Ir iespējams ražošanas vienības darījumos noteikt atšķirības starp pakalpojuma pirkšanu no ārpus tirgus ražotāja starppatēriņam (P 20) un "citu ar ražošanu saistīto nodokļu" (R 222) maksāšanu, izmantojot šādus kritērijus: ražošanas vienības veikts maksājums valdības ārpus tirgus vienībai uzskatāms par pakalpojumu pirkšanu, ja: - maksājums veikts kā atlīdzība par ražošanas vienībai sniegtu pakalpojumu, - maksājums tieši saistīts ar pakalpojuma sniegšanas izmaksām, - līdzīgu pakalpojumu varētu saņemt no tirgus ražošanas vienības. Ja šie nosacījumi nav izpildīti, maksājums uzskatāms par "citiem ar ražošanu saistītiem nodokļiem" (R 222). --------------------------------------------------
Oficiālais Vēstnesis L 058 , 11/03/1993 Lpp. 0063 - 0065



Komisijas Lēmums (1993. gada 19. janvāris) par dzīvnieku veselības nosacījumiem un veterināro sertifikāciju svaigas gaļas ievedumiem no Šveices (93/148/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas un kazas, cūkas, kā arī šo dzīvnieku svaigu gaļu vai gaļas produktus no trešām valstīm [1], kurā jaunākie grozījumi izdarīti ar Padomes Regulu (EEK) Nr. 1601/92 [2], un jo īpaši tās 14. un 16. pantu, tā kā Komisijas Lēmumā 81/526/EEK [3], kurā grozījumi izdarīti ar Lēmumu 83/70/EEK [4], ir noteikti dzīvnieku veselības nosacījumi un veterinārā sertifikācija svaigas gaļas ievedumam no Šveices, un tā kā šāds svaigas gaļas ievedums ir cēlies no Šveices dzīvniekiem; tā kā Šveices kompetentās iestādes ir sniegušas garantijas par tādu Kopienas veterināro tiesību aktu piemērošanu to valstī, kas attiecas uz dzīvnieku veselības nosacījumiem, kurus prasa ievērot saistībā ar tādas svaigas gaļas ievešanu, kura cēlusies no trešām valstīm; tā kā, ņemot vērā šīs garantijas, saskaņā ar Direktīvas 72/462/EEK 14. panta prasībām ir lietderīgi atļaut no Šveices ievest svaigu gaļu, kas var nebūt cēlusies no minētās valsts; tā kā turklāt Kopienas līmenī ir noteikti veselības aizsardzības pasākumi saistībā ar mutes un nagu sērgu, kā arī klasisko cūku mēri; tā kā attiecīgi ir jāgroza Lēmums 81/526/EEK un jo īpaši jānosaka papildu apliecinājums, kas nodrošina, ka svaigā gaļa, ko ieved no Šveices, atbilst Direktīvas 72/462/EEK prasībām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo Lēmumu 81/526/EEK groza šādi. 1. Svītro 2. un 4. pantu. 2. Lēmuma A pielikumu aizstāj ar šā lēmuma pielikumu. 2. pants Šis lēmums stājas spēkā piecpadsmitajā dienā pēc tā paziņošanas. 3. pants Šis lēmums ir adresēts dalībvalstīm. Briselē, 1993. gada 19. janvārī Komisijas vārdā — Komisijas loceklis René Steichen [1] OV L 302, 31.12.1972., 28. lpp. [2] OV L 173, 27.6.1992., 13. lpp. [3] OV L 196, 18.7.1981., 19. lpp. [4] OV L 47, 19.2.1983., 25. lpp. -------------------------------------------------- PIELIKUMS " A PIELIKUMS +++++ TIFF +++++ +++++ TIFF +++++ " --------------------------------------------------
Oficiālais Vēstnesis L 013 , 21/01/1993 Lpp. 0014 - 0015

Speciālizdevums somu valodā: Nodaļa 3 Sējums 48 Lpp. 0016

Speciālizdevums zviedru valodā: Nodaļa 3 Sējums 48 Lpp. 0016



Komisijas Lēmums (1992. gada 21. decembris), ar ko nosaka dažu dalībvalstu vai reģionu atbilstību prasībām attiecībā uz brucelozi (B. melitensis) un saskaņā ar šīm prasībām piešķir tām tādas dalībvalsts vai reģiona statusu, kas ir oficiāli brīvi no šīs slimības (93/52/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1991. gada 28. janvāra Direktīvu 91/68/EEK [1] par dzīvnieku veselības nosacījumiem, kas reglamentē Kopienas iekšējo tirdzniecību ar aitām un kazām, un jo īpaši tās A pielikuma 1.II nodaļu, tā kā Apvienotajā Karalistē, Īrijā, Nīderlandē, Beļģijā, Luksemburgā, Vācijas Federatīvajā Republikā un dažos Francijas reģionos bruceloze (B. melitensis) vismaz piecus gadus bija izziņojama slimība; tā kā vismaz piecus gados tur oficiāli nav apstiprināts neviens saslimšanas gadījums, un vismaz trīs gadus tur ir aizliegta vakcinācija; tā kā šā iemesla dēļ būtu jānosaka, ka tās atbilst A pielikuma 1.II nodaļas 1) punkta b) apakšpunktā izklāstītajiem nosacījumiem; tā kā turklāt iepriekšminētās dalībvalstis vai reģioni apņemas izpildīt A pielikuma 1.II nodaļas 2) punktā izklāstītās prasības; tā kā tādējādi attiecīgajām dalībvalstīm un reģioniem būtu jāpiešķir no brucelozes (B. melitensis) oficiāli brīvas valsts vai reģiona statuss; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis un reģioni, kas attiecīgi minēti I un II pielikumā, atbilst Direktīvas 91/68/EEK A pielikuma 1.II nodaļas 1) punkta b) apakšpunktā izklāstītajiem nosacījumiem. 2. pants Dalībvalstis un reģioni, kas attiecīgi minēti I un II pielikumā, atzīti par oficiāli brīviem no brucelozes (B. melitensis). 3. pants Šis lēmums ir adresēts dalībvalstīm. Briselē, 1992. gada 21. decembrī Komisijas vārdā – Komisijas loceklis Ray Mac Sharry [1] OV L 46, 19.2.1991., 19. lpp. -------------------------------------------------- I PIELIKUMS DALĪBVALSTS - Apvienotā Karaliste, - Vācijas Federatīvā Republika, - Īrija, - Luksemburga, - Beļģija, - Nīderlande. -------------------------------------------------- II PIELIKUMS REĢIONI Francijā: Ena (Ain, Centrālās Austrumfrancijas departaments), Ena (Aisne, Ziemeļfrancijas departaments), Aljē, Ardeni, Oba, Šaranta, Piejūras Šaranta, Šera, Zelta Krasts, Kotdamora, Kreza, Dordoņa, Dū, Era, Era un Luāra, Finistera, Ilevilena, Endra, Endra un Luāra, Jura, Luāra un Šera, Luāra, Atlantijas Luāra, Luarē, Lota un Garonna, Mena un Luāra, Manša, Marna, Maijena, Njevra, Ziemeļfrancija, Uaza, Orna, Padekalē, Rona, Augšsona, Sona un Luāra, Sarta, Parīze, Piejūras Sēna, Sēna un Marna, Ivlina, Desevra, Vandē, Vjena, Augšvjena, Jonna, Belforas teritorija, Esonna, Augšsēna, Sēna un Sendenī, Valdemarna, Valduaza. --------------------------------------------------
Oficiālais Vēstnesis L 237 , 20/08/1992 Lpp. 0015 - 0015

Speciālizdevums somu valodā: Nodaļa 3 Sējums 44 Lpp. 0171

Speciālizdevums zviedru valodā: Nodaļa 3 Sējums 44 Lpp. 0171



Komisijas Lēmums (1992. gada 24. jūnijs), ar ko groza Lēmumu 83/471/EEK attiecībā uz Kopienas Pārbaudes komitejas piemēroto klasifikācijas skalu pieaugušu liellopu liemeņiem (92/429/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1981. gada 28. aprīļa Regulu (EEK) Nr. 1208/81, ar ko nosaka pieaugušu liellopu liemeņu klasifikācijas skalu Kopienā [1], kurā grozījumi izdarīti ar Regulu (EEK) Nr. 1026/91 [2], un jo īpaši tās 5. panta ceturto daļu, tā kā divu gadu laikā jāizveido tāda pārbaudes komiteja, kas nodrošina visu dalībvalstu pārstāvju dalību visās dalībvalstu pārbaudes vizītēs; tā kā tālab palielina komitejas dalībnieku skaitu; tā kā attiecīgi jāgroza Komisijas 1983. gada 7. septembra Lēmums 83/471/EEK attiecībā uz Kopienas Pārbaudes komitejas piemēroto klasifikācijas skalu pieaugušu liellopu liemeņiem [3], kurā jaunākie grozījumi izdarīti ar Lēmumu 86/131/EEK [4]; tā kā šajā lēmumā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO LĒMUMU. 1. pants Lēmuma 83/471/EEK 2. panta 2. punktu aizstāj ar šo: "2. Attiecīgajā dalībvalstī pārbaudes uz vietas veic komitejas delegācija, kurā nav vairāk kā 10 dalībnieku, saskaņā ar šādiem noteikumiem: - trīs Komisijas eksperti, no kuriem viens ir komitejas priekšsēdētājs, - viens eksperts no attiecīgās dalībvalsts, - viens eksperts no dalībvalsts, kurā komiteja veica iepriekšējo pārbaudi uz vietas, - viens eksperts no dalībvalsts, kurā komiteja veiks tuvāko pārbaudi, - četri eksperti no citām dalībvalstīm." 2. pants Šis lēmums ir adresēts dalībvalstīm. Briselē, 1992. gada 24. jūnijā Komisijas vārdā – Komisijas loceklis Ray Mac Sharry [1] OV L 123, 7.5.1981., 3. lpp. [2] OV L 106, 26.4.1991., 2. lpp. [3] OV L 259, 20.9.1983., 30. lpp. [4] OV L 101, 17.4.1986., 40. lpp. --------------------------------------------------
Oficiālais Vēstnesis L 221 , 09/08/1991 Lpp. 0030 - 0030

Speciālizdevums somu valodā: Nodaļa 3 Sējums 38 Lpp. 0149

Speciālizdevums zviedru valodā: Nodaļa 3 Sējums 38 Lpp. 0149



Komisijas lēmums (1991. gada 19. jūlijs) par datorizētu tīklu, kas savieno veterinārās iestādes (Animo) (91/398/EEK) EIROPAS KOPIENU KOMISIJA, ņemot vērā Līgumu pat Eiropas Ekonomikas kopienas dibināšanu, ņemot vērā Padomes 1990. gada 26. jūnija Direktīvu 90/425/EEK, kas attiecas uz veterinārajām un zootehniskajām pārbaudēm, kuras piemēro Kopienas iekšējā tirdzniecībā ar noteiktiem dzīviem dzīvniekiem un produktiem nolūkā izveidot iekšējo tirgu [1], un kurā jaunākie grozījumi izdarīti ar Direktīvu 91/68/EEK [2], un jo īpaši tās 20. panta 1. punktu, tā kā, ņemot vērā gaidāmo dzīvu dzīvnieku un noteiktu produktu iekšējā tirgus galīgo izveidi, kā arī veterinārās kontroles pārtraukšanu pie iekšējām robežām, saskaņā ar Direktīvas 90/425/EEK 20. panta 1. punktu jāizveido datorizēts tīkls, kas savieno veterinārās iestādes, vispārpazīstams kā Animo; tā kā vispirms būtu jāizstrādā pamatprincipi, kas ir datorizēta tīkla vispārējās struktūras pamatā; tā kā vajadzīgos ieviešanas noteikumus saskaņā ar Direktīvas 90/425/EEK 20. panta 3. punktu pieņems vēlāk, ņemot vērā šos principus; tā kā, ņemot vērā Direktīvas 90/425/EEK 4. panta 2. punktu, 4. panta 5. pantu Padomes 1990. gada 10. decembra Direktīvā 90/675/EEK, kurā ir izklāstīti principi, kas reglamentē veterināro pārbaužu organizēšanu attiecībā uz tiem produktiem, ko Kopienā ieved no trešām valstīm [3], un pienākumus, kas attieksies uz robežkontroles posteņiem, kas atbild par to dzīvu dzīvnieku kontroli, kurus ieved no trešām valstīm, datorizētajam tīklam būs jāsavieno dalībvalstu centrālās iestādes, norīkotie vietējie dienesti un robežkontroles posteņi; tā kā pasākumi, kas paredzēti šajā lēmumā, ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šajā lēmumā "vienība" nozīmē: - jebkuru kompetentu kādas dalībvalsts centrālo iestādi, - jebkuru kādas dalībvalsts vietējo iestādi, kas norīkota datorizētā tīkla mērķiem, - jebkuru robežkontroles posteni, kas definēts Direktīvas 90/675/EEK 2. panta 2. punkta g) apakšpunktā, - jebkuru robežkontroles posteni, kam ir atļauts veikt to dzīvnieku veterināro pārbaudi, kurus Kopienā ieved no trešām valstīm. 2. pants 1. Katra vienība ir pieslēgta datorizētam veterinārajam tīklam. 2. Katra vienība ir aprīkota ar šo: - mikrodatoru ar MS-DOS veida vai UNIX operētājsistēmu, - modemu, kas paver iespēju modulēt un demodulēt datus, ko pārraida pa tālruņu līnijām vai pa jebkurām citām ātrdarbīgām līnijām, - printeri, - identisku saziņas programmatūru un identisku lietojumprogrammatūru, kas ļauj katru vienību pieslēg pie datorizētā veterinārijas tīkla. 3. pants Šis lēmums ir adresēts dalībvalstīm. Briselē, 1991. gada 19. jūlijā Komisijas vārdā — Komisijas loceklis Ray Mac Sharry [1] OV L 224, 18.8.1990., 29. lpp. [2] OV L 46, 19.2.1991., 19. lpp. [3] OV L 373, 31.12.1990., 1. lpp. --------------------------------------------------
Oficiālais Vēstnesis L 255 , 19/09/1990 Lpp. 0016 - 0017

Speciālizdevums somu valodā: Nodaļa 3 Sējums 33 Lpp. 0218

Speciālizdevums zviedru valodā: Nodaļa 3 Sējums 33 Lpp. 0218



Komisijas lēmums (1990. gada 5. septembris), ar ko Itālijai piešķir atkāpes tiesības, kā arī nosaka līdzvērtīgas veselības prasības attiecībā uz svaigas gaļas izciršanu (90/469/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu [1], kurā jaunākie grozījumi izdarīti ar Direktīvu 89/662/EEK [2], un jo īpaši tās 13. pantu, tā kā Direktīvas 64/433/EEK 13. pantā noteikts, ka, ievērojot 16. pantā noteikto procedūru, atkāpes no I pielikuma 45. punkta c) daļas pēc pieprasījuma var piešķirt jebkurai dalībvalstij, kas nodrošina līdzīgas garantijas; tā kā šīs atkāpes nosaka veselības prasības, kas ir vismaz līdzvērtīgas minētajā pielikumā noteiktajām; tā kā Itālijas iestādes ar 1990. gada 20. aprīļa teleksu ir prasījušas Komisijai tiesības atkāpties no Direktīvas 64/433/EEK I pielikuma 45. punkta c) daļas attiecībā uz svaigas liellopu, aitas un cūkgaļas izciršanu; tā kā šajā prasībā ierosinātas veselības prasības; tā kā ir svarīgi, lai veselības prasības, kas prasībā piešķirt atkāpi noteiktas kā alternatīvs svaigas gaļas izciršanas risinājums, būtu vismaz līdzvērtīgas Direktīvas 64/433/EEK I pielikuma 45. punkta c) daļā noteiktajām; tā kā Itālijas piedāvātās veselības prasības ir līdzvērtīgas Direktīvas 64/433/EEK I pielikuma 45. punkta c) daļā noteiktajām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Itālija var neatkarīgi no Direktīvas 64/433/EEK I pielikuma 45. punkta c) daļas atļaut svaigas liellopu, aitu un cūkgaļas izciršanu, ievērojot šā lēmuma pielikumā noteiktās prasības. 2. pants Šis lēmums ir adresēts dalībvalstīm. Briselē, 1990. gada 5. septembrī Komisijas vārdā — Komisijas loceklis Ray Mac Sharry [1] OV 121, 29.7.1964., 2012./64. lpp. [2] OV L 395, 30.12.1989., 13. lpp. -------------------------------------------------- PIELIKUMS ĪPAŠĀS PRASĪBAS LIELLOPU, AITAS UN CŪKGAĻAS IZCIRŠANAI 1. Liemeņus no kautuves stāva pēc atdzesēšanas saldēšanas telpās, kur iztvaicētāja radītā temperatūra ir tāda, ka liellopu liemeņus var atdzesēt līdz iekšējai temperatūrai 7 °C 48 stundu laikā, bet aitu un cūku liemeņus — līdz tādai pašai temperatūrai 20 stundu laikā, transportē uz izciršanas telpām, kurās temperatūra nepārsniedz 12 °C un kuras atrodas vienā ēku kompleksā ar atdzesēšanas telpām. 2. Gaļas pārvešanu veic vienā darbībā. 3. Liemeņus nogādā izciršanas telpās un atbrīvo no kauliem pirms atdzesēšanas līdz iekšējai temperatūrai 7 °C, ja izciršanu veic 48 stundu laikā pēc kaušanas attiecībā uz liellopu liemeņiem un 20 stundu laikā attiecībā uz aitu un cūku liemeņiem. 4. Laiks starp gaļas ievietošanu izciršanas telpā un tālāku tās saldēšanu nepārsniedz 60 minūtes. 5. Gaļu pārved uz piemērotām saldēšanas telpām, tiklīdz tā ir sacirsta un iepakota. --------------------------------------------------
Oficiālais Vēstnesis L 206 , 18/07/1989 Lpp. 0007 - 0007

Speciālizdevums somu valodā: Nodaļa 11 Sējums 15 Lpp. 0105

Speciālizdevums zviedru valodā: Nodaļa 11 Sējums 15 Lpp. 0105



Padomes lēmums (1989. gada 3. maijs) par Eiropas Ekonomikas kopienas un Islandes Republikas Nolīguma Trešā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai (89/433/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ņemot vērā Komisijas priekšlikumu, tā kā tirdzniecība starp šīm abām valstīm tiktu veicināta, Islandes Republikai pilnībā atliekot nodokļu iekasēšanu par ievedumu no Spānijas; tā kā 1972. gada 22. jūlijā Briselē parakstītā Eiropas Ekonomikas kopienas un Islandes Republikas Nolīguma [1] Papildu protokols, kas noslēgts sakarā ar Spānijas Karalistes un Portugāles Republikas pievienošanos Kopienai, neparedz, ka Islandes Republika atliek muitas nodokļu iekasēšanu par precēm, ko ieved no Spānijas; tā kā tādēļ jāapstiprina minētā nolīguma Trešais papildu protokols, lai ar to noteiktu nodokļu iekasēšanas pilnīgu atlikšanu par minētā nolīguma darbības jomā iekļautajiem produktiem, ko Islandē ieved no Spānijas, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Eiropas Ekonomikas kopienas un Islandes Republikas Nolīguma Trešo papildu protokolu sakarā ar Spānijas Karalistes un Portugāles Republikas pievienošanos Kopienai. Protokola teksts ir pievienots šim lēmumam. 2. pants Padomes priekšsēdētājs sniedz protokola 3. pantā noteikto paziņojumu [2]. 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. Briselē, 1989. gada 3. maijā Padomes vārdā — priekšsēdētājs P. Solbes [1] OV L 301, 31.12.1971., 2. lpp. [2] Protokola spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī. --------------------------------------------------